SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Katarína Kňažíková, Mgr.	
Znalosť cudzích jazykov:	Anglický jazyk, španielský jazyk	

2.	Zahraničná pracovná cesta

Štát / mesto:	Česká Republika / Praha	
Názov a adresa 
prijímajúcej organizácie:	Na Poříčí 1035/4
110 00 Praha 1	
Účel cesty:	Prípravné stretnutie k dlhodobému školeniu pre koučov na podporu projektov v akcii 1.2 Mládežnícke iniciatívy. Súčasne účasť  na stretnutí poolu koučov českej NA.	
Spôsob financovania 
(kto hradí cestovné, pobytové náklady, iné výdavky):	Obed bol zabezpečený českou NA. Doprava bola zapezpečená súkromným motorovým vozidlom školiteľa Tomáša Pešeka.	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
29.5.2012	V súvislosti so snahou slovenskej Národnej agentúry podporiť kvalitu projektov v akcii 1.2 Mládežníckych iniciatív programu Mládež v akcii sa dňa 29.05.2012 konalo v českej Národnej agentúre prípravné stretnutie k druhej fáze školenia pre koučov. Zúčastnili sa ho dvaja školitelia Tomáš Pešek a Jolana Dočkalová a projektová manažérka zodpovedná za akciu 1.2 Mládežnícke iniciatívy Katarína Kňažíková zo  slovenskej Národnej agentúry. Kľúčovými témami tohto stretnutia bolo stanovenie si cieľov, priebehu a metodiky druhej fázy školenia koučov. 
Kontakty
Školiteľ/ka
Tomáš Pešek – tomas.pesek@iuventa.sk
Jolana Dočkalová – jolana.dockalova@gmail.com	
29.5.2012	Sekundárnym cieľom návštevy českej NA bola účasť projektovej manažérky zodpovednej za akciu 1.2 na Slovensku aj na stretnutí poolu koučov českej NA, ktoré v ten deň prebiehalo paralelne na rovnakom mieste. Pracovníčka mala možnosť odpozorovať fungovanie poolu koučov v ČR, vypočuť si ich skúsenosti s koučovaním, vypočuť si spätnú väzbu koučovaného na prácu a pomoc kouča pri realizácii projektu ako aj možnosť inšpirovať sa podporou, ktorú zabezpečuje česká NA a následné reflektovanie možností podpory poolu koučov zo strany slovenskej NA.	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
29.5.2012	Prípravné stretnutie k dlhodobému školeniu pre koučov pozostávalo z nasledujúcich bodov:
- stanovenie si cieľov druhej fázy školenia 
- príprava programu školenia 
- zohľadnenie a doplnenie požiadaviek zo strany účastníkov, ktoré vyvstali z predchádzajúcej fázy školenia
- ujasnenia si metodiky jednotlivých častí programu
- dohodnutie logistiky  
- prerozdelenie úloh medzi školiteľmi a pracovníčkou Národnej agentúry 
Pre bližšie informácie pozri prílohy: 
Príloha 1. Dohodnutý program druhej fázy školenia 
Príloha 2. Príprava II. fázy školenia (obsahuje detailný program školenia, prerozdelenie úloh, metodiku školenia)
Inšpiračné stretnutie sa s poolom českých koučov viedlo k stanoveniu si možnej podpory koučov slovenského poolu a to nasledovnými spôsobmi:
- vytvorenie priestoru na vzájomné pravidelné stretávanie sa koučov za účelom výmeny získaných skúseností (aj na medzinárodnej úrovni ČR-SR),
- účasť pracovníka NA zodpovedného za akciu 1.2 na školeniach pre koučov a na vyššie uvedených stretnutiach koučov,
- prepojenie siete regionálnych konzultantov s koučmi (minimálne s koučmi z rovnakého regiónu) a jasné vymedzenie a ujasnenie si hraníc medzi ich agendami. Naštartovanie ich vzájomnej spolupráce,
- prezentovanie obsahu práce kouča ako aj samotných koučov na národných a regionálnych školeniach,
- propagovanie nového poolu koučov za pomoci Oddelenia vzťahov s verejnosťou.

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)

-	Nakontaktovanie regionálnych konzultantov za účelom ich participácie na druhej fáze školenia pre koučov, ktoré by mohlo viesť k nadviazaniu ich vzájomnej spolupráce
-	Konzultácia možností podpory slovenského poolu koučov zo strany Národnej agentúry s vedúcou Národnej agentúry.	

6.	Prehľad prinesenej dokumentácie a miesto jej uloženia 

Žiadna prinesená dokumentácia	

7.	Osobitne vyhodnotený očakávaný prínos ZPC 

Prípravné stretnutie považujem za úspešné a osožné, keďže sa nám podarilo dohodnúť a naplniť všetky vyššie uvedené body stretnutia (viď Prílohu 1. a 2.) Zároveň vysoko oceňujem možnosť nahliadnutia do spôsobu fungovania českého poolu koučov a možnosť inšpirácie čo sa týka podpory poolu koučov zo strany českej Národnej agentúry. 	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Pripravený program druhej fázy školenia pre koučov bude odoslaný všetkým účastníkom školenia. 
Možnosť podpory slovenského poolu koučov bude predmetom porady s vedúcou Národnej agentúry.	

Súhlasím so zverejnením tejto správy na internete

Dátum:	7.6.2012	
Správu vypracoval
(meno a priezvisko, podpis):	Mgr. Katarína Kňažíková	
Správu schválil
(meno a priezvisko, podpis):